Haakon Harlem

Haakon Haraldssøn Harlem (født 13. desember 1905 i Rissa, død 29. mai 1994) var en norsk økonom og offiser med tjeneste under og etter andre verdenskrig. Harlem var formann for Norges svømmeforbund i årene 1948 til 1952.«NSFs Formenn / Presidenter»

 Bakgrunn og unge år 
Haakon Haraldssøn Harlem ble født i Rissa som sønn av Harald Harlem og Charlotte Riis, faren var kaptein i artilleriet og sønnen ble vernepliktig offiser i 1926.Steenstrup, Bjørn Hvem er hvem? 1973, s. 214 Fra 1927 hadde han studieopphold ved Universitetet i Toulouse og i 1932 var han Cand.oecon.. Harlem var så sekretær for den amerikanske handelsattaché i Oslo i årene 1932 til 1933 hvorpå han var redaksjonssekretær og kontorsjef for tidsskriftet Økonomisk Revue fra 1934 til 1939, fra 1939 var han ansatt i Sem & Stenersen.

 Andre verdenskrig 

Ved den tyske invasjonen av Norge i 1940 gikk Harlem på ski inn i Nordmarka, traff andre kampvillige som han ledet til Brandbu hvor de fikk utstyr og Harlem ble kompanisjef for  13. kompani av IR 6, senere kjent som Sørkedalen kompani.Jespersen 1940/1983, s. 22-23 Harlems kompani opererte først i Nordmarka med Vestenden som hovedkvarter, men måtte grunnet den tyske fremrykkingen trekke nordover den 17. april.Christensen 1993, s. 14 og 16 Noen dager etter, den 21. april 1940 ved Gjervika, kom deler av kompaniet under ledelse av Harlem i kamp med en tysk kolonne på vei mot Gjøvikfronten og en rekke tyske soldater ble drept eller skadet, uten tap på norsk side.Jespersen 1940/1983, s. 67-68

I begynnelsen av mai 1940 ble kampene i Sør-Norge avsluttet og løytnant Haakon Harlem oppløste formelt kompaniet ved Kittilbu i Valdres.Jespersen 1940/1983, s. 76 Harlem flyktet etterhvert til Sverige og var fra 1943 til 1945 kompanisjef i det norske Reservepolitiet i Sverige. Etter frigjøringen av Norge i mai 1945 var Harlem major og inspektør i utrykningspolitiet frem til 1946.

 Etterkrigstiden 
Fra 1946 var han major i hæren, fra 1952 kurs ved The armored School i USA, derpå ved Senior Officer School i England i 1954. Harlem ble oberstløytnant i Brigaden i Nord-Norge fra 1955,  fra 1956 ble han oberst og var frem til 1963 nærforsvarsinspektør i Flyvåpenet. I 1964 var han ved Forsvarets høgskole, deretter  var han sjef ved Veidirektoratets militærkontor frem til 1971. Harlem var norsk forbindelsesoffiser ved FN-styrkene UNEF I i Gaza fra 1965 til 1966.

 Utmerkelser 
Harlem ble for sin krigsinnsats tildelt Deltagermedaljen med rosett.

 Bibliografi 
 Rømling og tramp (1930) (Ebok fra bokhylla.no)
 Opland dragonregiment 1750-1950 (1950)

 Litteratur 
 Christensen, Trygve: Marka og krigen: Oslomarka 1940-1945. Eget forlag, Oslo (1993) ISBN 9788299291606 (Ebok fra bokhylla.no)
 Jespersen, Finn: 9. april kommer jeg aldri til å glemme..., en norsk soldats etterlatte dagbok. Redigert og med kommentarer av John Berg. Cappelen (1983). ISBN 82-02-09790-8 (Ebok fra bokhylla.no
 Steenstrup, Bjørn: Aschehoug Oslo, (1973) Hvem er hvem? 1973 ISBN 82-03-04887-0

 Referanser 

 Eksterne lenker 
 Om Haakon Harlem, fra Hvem er hvem? 1973 E-bok fra Prosjekt Runeberg

Kategori:Norske oberster
Kategori:Offiserer i Hæren (Norge)
Kategori:Deltagermedaljen
Kategori:Norsk militært personell under andre verdenskrig
Kategori:Personer fra tidligere Rissa kommune
Kategori:Personer fra Indre Fosen kommune